Bine, mamă. Mama își pune camera deoparte. Scuze, o clipă!
- Ce-i cu batista? - Așa! Da, uite!
E albastru și…
- E albastru și galben! - Ce anume?
Apreciez tot ce înseamnă turneul Ryder Cup.
Cred că a adus o doză de inedit întregului sezon.
Ar trebui să ne facem intrarea ca în Păzea la minge!
Ryder Cup ne suscită cele mai intense sentimente în golf,
de departe.
El va merge în primul rând, și Matt, omul meu de acolo, vă va explica totul.
Tu vei începe al doilea.
E ceva diferit. Întotdeauna provoacă mult dramatism.
SUA!
Nu știu dacă am visat vreodată că pot ajunge la Ryder Cup.
Sunt gata să arăt lumii și țării ce pot.
Suntem amici tot anul, până la Ryder Cup.
Europenii sunt într-o parte, americanii, în cealaltă.
E ciudat, într-un fel.
Se poate compara cu luptele din MMA.
Ce faceți, New York?
Să întâmpinăm pe scenă echipa europeană Ryder Cup 2025!
Pregătită să recâștige Ryder Cup,
să urăm bun-venit echipei SUA Ryder Cup 2025!
SUA!
Jucăm pentru ceva mult mai important decât noi înșine.
E vorba de mândrie și de ceea ce lași în urmă.
A fost incredibil!
Miracolul de la Medinah!
Vrem să recâștigăm Ryder Cup.
Bethpage Black e cunoscut ca Clubul de Golf al Poporului,
ca terenul principal al New Yorkului.
Săptămâna asta, însuflețit de voi, va fi terenul principal al Americii.
Mulțumesc! Hai, SUA!
E altceva să joci în New York.
Fanii din New York vor nespus să câștigăm.
- Da! - Sunt foarte pasionali.
- Îl aducem acasă! - N-au niciun fel de rețineri.
Tunde-te, Tommy!
Grăsanule!
Europenii sunt praf!
E foarte intens.
Presiunea e uriașă.
Ai 50.000 de oameni care te susțin sau 50.000 de oameni care te huiduie.
- Hai! - E foarte greu.
Se simte pasiunea în fiecare lovitură.
La fiecare cupă.
Va fi extraordinar. Va fi un Ryder Cup de pomină.
Toată munca lor de-o viață a condus aici.
FULL SWING: COMPETIȚIE PE TERENUL DE GOLF
EPISODUL PATRU ULTIMA BĂTĂLIE
E grozav să fii în New York.
O nouă zi se ivește pe un câmp de luptă absolut unic.
Bethpage Black.
Duminică, la asfințit, se va bucura o singură echipă.
Bun-venit la a 45-a ediție a Ryder Cup!
KEEGAN BRADLEY CĂPITANUL SUA
Bethpage Black îți taie răsuflarea.
E superb.
Îți dai imediat seama că va fi o scenă grandioasă.
E așa de liniște acum!
Așteptările sunt mari.
E foarte palpitant să fii aici
și să simți că începe să devină realitate.
Veniți aici, ca să pot vorbi cu toți!
Vom fi niște competitori necruțători pe terenul ăsta.
Aceasta e arena noastră.
Avem cea mai bună echipă de pe planetă.
Ne vom purta ca atare. Vom fi îndrăzneți, încrezători.
A sosit vremea noastră.
Vreau să vă amintiți ce s-a întâmplat la Roma.
Aplaudați-i pe câștigătorii Ryder Cup 2023,
echipa Europei!
Americanii vin după înfrângerea umilitoare de la Roma de acum câțiva ani.
Sunt orgolioși și cei mai buni din lume.
Ultimul lucru pe care îl vor e să piardă iar,
acasă, după ce au așteptat doi ani.
Vom juca săptămâna asta cu aceeași echipă.
Vin în arena asta. N-au unde să fugă. N-au unde să se ascundă.
Bine?
Veniți încoace!
Săptămâna asta, suntem pe teren propriu.
Am crescut pe terenul ăsta.
SUA la „trei”! Vă iubesc pe toți!
Unu, doi, trei.
SUA!
RYDER CUP RUNDE DE ANTRENAMENT
- Bună dimineața! - Salut!
- Bună dimineața! - Bună!
Purtăm șepci sau nu anul ăsta?
Știi ceva? Nu știu.
Uneori, da.
Dă-o, s-o probez!
Avem aceeași mărime.
Când câștigi trofeul Ryder Cup,
vrei să-l câștigi mereu.
Avem 11 din cei 12 jucători de la ultimul Ryder Cup.
Încă avem grupul de WhatsApp al acelei echipe.
Va fi un avantaj uriaș
să avem continuitate și același căpitan.
- Vezi așa ceva la metroul newyorkez. - Sunt personalizați?
Da. Nu știu.
Le-am zis să-mi facă ceva mișto și ăsta e rezultatul.
- Bine. Acum am nevoie de cafea. - Încă o cafea.
Sunt mândru că am jucat la patru turnee Ryder Cup.
Vreau să fiu cel mai bun coechipier.
Ce m-ar face cel mai fericit, în afară de victoria echipei,
ar fi ca unul dintre colegii mei să fie întrebat
și să spună: „Tommy a fost cel mai bun coechipier.”
Nu-mi place să vorbesc despre mine,
dar cred că sunt un liant pentru întreaga echipă.
Râd de mine, căci sunt mereu în vestiar,
mă culc ultimul și mă trezesc primul, îmi place să fiu în preajma oamenilor.
Cu siguranță, e cea mai unită echipă din istorie.
Și această familiaritate ne permite să ne concentrăm pe ce avem de făcut.
- Ești bine, Joe? - Nu ne mai gândim la compatibilități.
Echipa e formată. Să-i dăm bătaie!
Bun, arunc-o!
A TREIA PARTICIPARE LA RYDER CUP
Arunc-o!
O să fie ușor. Nu mă mișc.
- Nici eu nu pot. - Hai!
- Nu. Unde vrei. - În ouă!
- Să ne dăm la o parte! - Aruncați mingea aia!
- Sigur o să încasezi una. - Doamne, frate!
Ce tare ai aruncat!
Folosește-o, Scottie!
Jucătorilor, suntem gata de poze!
Echipele sunt foarte diferite.
SUA au șase debutanți din 12 jucători,
deci jumătate din echipă n-a mai jucat în acest tip de mediu.
La ultimele Ryder Cup, s-a creat senzația
că europenii au fost mai buni fiindcă au fost mai uniți.
Americanii trebuie să găsească o cale de a contracara asta.
Iei 12 tipi care joacă un sport individual
și care se gândesc doar la ei
și îi aduni într-o echipă
la unul dintre cele mai intense turnee din golf.
Dumnezeule!
Doamne!
Sunt foarte entuziasmat.
Nu aș putea spune că sunt agitat,
ci mai degrabă nerăbdător și entuziasmat, gata să încep.
Da.
Va fi grozav să primesc sfaturi de la ceilalți,
să aflu ce strategie au pe teren,
cum abordează diverse lovituri.
DEBUTANT LA RYDER CUP
Eu, Ben și Cam știm că suntem debutanții,
așa că ne susținem reciproc și ne încurajăm ceva mai mult.
Sunt destul de agitat. Vreau să joc bine și să capăt încredere
pentru că, săptămâna asta, nu doar pe mine mă pot dezamăgi.
Ai visat vreodată să joci la Ryder Cup?
Cât de mult credeai în asta?
Desigur, urmăream Ryder Cup când eram mic.
Am visat vreodată că voi fi în echipă? Nu.
Și cred că asta a fost din pricina lipsei de încredere.
Fiica cea mare adoră piesa „Eliberează-te” și am încercat să urmez acel mesaj.
Ni-l cânți puțin?
Eliberează-te!
DEBUTANT LA RYDER CUP
SUA au mulți debutanți,
dar sunt o echipă incredibilă, solidă și talentată.
Schauffele a câștigat două turnee majore.
Scottie Scheffler e cel mai bun din lume.
Suntem o echipă foarte talentată, cu o mare foame de victorie.
Bravo, JT!
Așa cum te-am învățat.
Șapte dintre primii opt jucători din lume
sunt americani.
Cu susținerea publicului de acasă,
cred că sunt favoriți.
Bryson!
Deși Ryder Cup e o competiție acerbă,
din 2014, toate edițiile au fost câștigate de echipa gazdă.
Există câteva motive.
În primul rând, căpitanul echipei gazdă alege terenul.
Mai e și publicul.
Da!
E vital să ai publicul de partea ta.
Îți dă energie și te susține.
Fanii din New York sunt nemaipomeniți. Mă bucur mult că am ocazia
de a juca aici și sper că le pot stârni entuziasmul.
SUA!
Scottie!
A câștiga Ryder Cup în deplasare e o realizare uriașă.
Toți știu că fanii vor fi gălăgioși.
Hai, Europa!
E New York, nu?
Știm cât de zgomotoși și de înflăcărați sunt.
Asta face turneul și mai greu.
Dar avem în echipă superstaruri
care au mai jucat într-un asemenea mediu.
Sunt la al șaptelea Ryder Cup și sunt foarte mândru de asta.
Eu și Rory suntem singurii din echipă
care au gustat o victorie în deplasare.
E o raritate.
A câștiga Ryder Cup în deplasare
a fost o provocare în ultimii 20 de ani,
așa că toți căutăm un avantaj, cât de mic.
Ce sfat le-ai dat coechipierilor mai tineri?
Am noroc. Sunt susținut aproape peste tot unde joc
și săptămâna asta o să fie puțin diferit.
Trebuie să găsești metoda
de a canaliza energia mulțimii în avantajul tău.
Dar de-asta e greu să joci în deplasare, nu?
GALA DE DESCHIDERE A RYDER CUP
- Bună! - Bună! Ce mai faci?
- Doamne! - Ce frumos!
Îmi așteptam partenera.
- Așa e. - Cum zici tu.
Să vezi cum toate planurile la care te gândești luni de zile
prind viață e ceva spectaculos.
Toată lumea, uitați-vă la mine! Unu, doi, trei. Bun!
Din nou. Unu, doi, trei. Bun!
După victoria din Italia,
presiunea asupra ta ca gazdă e uriașă.
Și cred că își doresc enorm să facă o figură frumoasă pentru SUA.
Și ultima. Unu, doi, trei. Mulțumesc!
Am mințit. Încă una.
E atât de special!
Nimeni nu-și dă seama câtă muncă, timp și sacrificiu…
Ei lipsesc de la aniversările copiilor și mergi singură la nunți
ani întregi.
E minunat să te poți relaxa și să sărbătorești că ești acolo.
„Bun, pentru asta o facem.”
- Plecăm, fraților? - Da. Gata. Mulțumesc!
- Mulțumesc! - Mulțumesc!
RUNDA ÎNTÂI
SUA!
VINERI, ORA 04:45
SUA!
Hai, SUA! Hai, fraților!
Bine ați venit pe o scenă unică în golf!
Anticiparea a fost imensă.
E de așteptat ca 50.000 de fani să vină zilnic aici.
S-au așezat la coadă înainte de răsărit.
Scottie, Scottie Scheffler!
Și este cel mai mare spectacol din golf.
În primele două zile sunt meciurile la dublu.
Joacă singuri tot anul, dar în primele două zile au nevoie de un partener.
E o decizie importantă pentru căpitan.
Primul meci va fi cu focuri de artificii,
căci Bryson DeChambeau și Justin Thomas
se vor confrunta cu Tyrrell Hatton și Jon Rahm.
Căpitanul trebuie să găsească tandemul potrivit
care are logică și din perspectivă statistică.
Să fie compatibili și ca jucători, și ca oameni.
Știi cine va lovi primul dintre ei?
Nu știu. Cred că Bryson, nu?
Bryson va fi la lansare.
- Da, e… - Evident.
Cu siguranță, Bryson va lovi primul.
Statistic, e mai bine să lovească primul la cupele pare.
Ai prea multe statistici în cap, Luke.
E Ryder Cup. Uită de statistici!
Prima lovitură la Ryder Cup.
La 50 km est de Times Square, aici, în Long Island,
Bethpage Black, Clubul de Golf al Poporului, e pregătit.
- Hai, Bobby! - Îi batem!
NIALL HORAN SOLIST ȘI COMPOZITOR IRLANDEZ
Faceți mai mult zgomot! Nu se aude!
Hai! Mai tare!
De îndată ce începe săptămâna Ryder Cup, ei ne devin dușmani.
Și câștigătorul ia totul.
Sunt 28 de meciuri în trei zile, deci sunt 28 de puncte în joc.
Toate meciurile sunt directe și fiecare meci valorează un punct
sau o jumătate de punct în caz de egalitate.
Fiind campioana en-titre, Europei
îi trebuie 14 puncte ca să păstreze trofeul,
iar SUA are nevoie de 14,5 puncte pentru a-l câștiga.
SUA!
Bună dimineața și bun-venit la debutul celei de-a 45-a ediție a Ryder Cup!
Acesta e primul meci.
Bryson DeChambeau și Justin Thomas
se vor confrunta cu Jon Rahm și Tyrrell Hatton.
De noi depinde.
Amplifică la maximum fiecare emoție pe care o ai!
Mingea ajunge pe rough.
În zona de lansare, Bryson DeChambeau.
Keegan Bradley vrea să înceapă în forță.
Și asta va face Bryson DeChambeau.
La fix!
- E perfectă. - Ia uite!
Așa încingi publicul!
E un început bun.
SUA!
Ce debut are echipa SUA!
SUA!
Până acum, meciul a decurs exact cum a vrut SUA.
Cireașa de pe tort
ar fi să preia conducerea după prima cupă.
Intră!
Ce început!
Asta și-au dorit.
SUA!
Exact cum a plănuit căpitanul Keegan Bradley.
SUA, 1-0.
Rory!
La orice eveniment PGA TOUR,
publicul îi adoră pe McIlroy și Tommy Fleetwood.
Nu și săptămâna asta.
Tommy.
Du-te!
Minunat!
Au fost minunați până acum.
McIlroy.
Șansa de a câștiga cupa.
Ce echipă au făcut cei doi!
Americanii riscă să piardă primul meci.
Mingea a luat-o la stânga, deci Europa poate câștiga primul meci.
Rahm înscrie. Europa preia conducerea.
Europenii au luat avânt în prima sesiune.
Au redus repede publicul la tăcere.
Nu mă așteptam ca prima zi să decurgă așa.
Evident, nu s-a terminat,
dar nu așa speri să fie prima zi în SUA, la New York.
Justin Thomas, considerat inima echipei americane.
Au nevoie de defibrilator acum.
Și gata!
Ce ratare!
Ce surpriză pentru Luke!
La naiba, ce nasol!
Și Fleetwood poate încheia meciul.
Fleetwood Mac. Încă o diferență mare pentru Europa.
A fost un căpitan excelent la două ediții Ryder Cup.
Europenii au venit foarte încrezători
și au făcut fix ce trebuiau să facă,
adică să amuțească mulțimea imediat.
Publicul tace. Asta e situația acum.
Și așa să rămână! Hai, Europa!
- E Air Force One. - Da.
- America aduce întăriri. - Da.
Începem sesiunea de după-amiază. Un început glorios pentru Luke Donald,
care vrea să intre în istorie.
Publicul e mai mare și mai gălăgios.
SUA!
Se simțea că publicul încerca din răsputeri
să fie cât mai zgomotos și enervant, în sprijinul echipei americane,
să ne facă să simțim că nu jucăm acasă.
Avem un nou spectator,
președintele SUA, Donald Trump.
SUA!
Prezența președintelui amplifică stresul.
Nu simți asta la multe evenimente sportive.
Simțeai că va da un impuls echipei.
Asta speră și Bradley.
MECIURILE LA DUBLU VINERI
E scenariul de vis pentru Bryson DeChambeau.
Dă mâna cu președintele, primul care îl salută când iese din tunel.
Președintele Trump are pantofi de golf.
Dacă americanii nu se descurcă, ar putea juca în locul lor.
Să ies pe teren cu președintele SUA
a fost unul dintre cele mai incredibile momente.
Am încercat să fiu cât mai calm.
E momentul ideal pentru o revenire.
Echipa SUA trebuie să apese accelerația.
Primul punct pentru americanul J.J. Spaun.
Am vorbit la început despre situația grea a debutanților americani.
Până acum, s-au descurcat.
Young urmează la cupa cu par -4.
CUPA 12
Orice punct câștigat e special,
dar ai o singură șansă să faci impresie la primul meci
și am făcut tot ce am putut ca s-o fructific.
Crosa e într-o poziție excelentă.
Ce lovitură!
Young are șansa să reușească al patrulea birdie din meci.
Cinci puncte avans pentru el și Thomas.
Mândria clubului Sleepy Hollow, Cameron Young.
SUA - EUROPA: 1-3
După-amiază, debutanții au fost o gură de aer proaspăt pentru SUA.
Începe să pară că există speranță.
Ce debut la Ryder Cup! Cu câtă încredere a jucat!
Keegan Bradley se va întreba: „Ce fac mâine cu Cam Young?”
- Intră! - Intră!
Și meciul se încheie.
Victorie pentru Cameron Young și Justin Thomas.
Au câștigat matematic.
Am jucat foarte bine
și am simțit că o asemenea victorie ar putea aprinde o scânteie în ceilalți.
Au avut o după-amiază mai bună decât dimineața,
dar n-aveau altă șansă.
Nu știi niciodată la ce poate duce o scânteie.
Griffin, la cupa șapte.
CUPA 7
Treci în cupă!
Direcția e bună.
Ben Griffin!
Aduce speranță.
Ce moment!
Ben a reușit un putt din senin și a intrat în meci.
Urmează Justin Rose.
Din păcate, europenii au replică la toate loviturile bune ale americanilor.
Hai!
Justin Rose îți dă imediat replica. Ce reacție!
A fost un mesaj clar: „Nu ne lăsăm. Nu va fi ușor.”
Ne așteptăm ca adversarul să reușească următoarea lovitură,
dar era clipa mea de glorie, zău așa!
Rose e la al șaptelea Ryder Cup și încă mai dă astfel de lovituri.
Scheffler încearcă un birdie, ca să egaleze scorul.
Scottie Scheffler nu pare el însuși.
E o veste bună pentru Europa. Scottie Scheffler nu e în formă.
Doamne, ce bine a dat!
Hai, Tommy! Hai!
Tommy Fleetwood a egalat.
Dintr-odată, e ca vineri dimineață.
CUPA 6
Hai!
Da!
MCILROY ȘI LOWRY: +1 PUNCT
Tommy Fleetwood poate câștiga cupa.
CUPA 14
Intră!
Și o câștigă.
Europa preia conducerea în al doilea meci.
Fanii europeni sunt bine reprezentați.
Și zgomotoși, având în vedere că sunt în avantaj.
La cupa 18 se dă o luptă grozavă cu Ben și Bryson.
Justin Rose e la un birdie distanță de a câștiga meciul.
Mi-am amintit puțin de Roma.
Am reușit un putt după-amiaza târziu
și am împărtășit acel moment cu echipa.
Le-am zis: „Pentru tine, pentru tine, pentru tine.”
Și am vrut să i-l dedic lui Tommy.
Justin Rose dă lovitura câștigătoare.
SUA - EUROPA: 2-5
Viziunea pentru ziua aceea a fost încapsulată
de acel putt de la cupa 18.
Victorioși, ne-am îmbrățișat.
A fost grozav.
Fleetwood încheie o zi de vineri fantastică.
Îl admir pe Justin de mult timp. Am învățat multe de la el.
E tare să-l vezi luptându-se pentru trofeu.
Sâmbătă, Europa va avea un avantaj confortabil, 5,5 la 2,5.
Sunt plăcut surprins că suntem la conducere.
Ăsta e mereu scopul.
E greu să alegi perechile potrivite.
E ca și cum rezolvi un puzzle. Trebuie să potrivești multe piese.
Terenul, compatibilitatea dintre ei, statistica.
Sunt multe de luat în calcul.
Și cred că, dacă te gândești destul
și, evident, dacă îți iese, te simți destul de deștept.
Avem un avans mare după prima zi,
dar mai sunt multe puncte în joc,
așa că vom continua pe aceeași linie.
Bun-venit în a doua zi de Ryder Cup!
Americanii au dat de necaz.
La New York începe să fie ca la Roma.
Suntem gata de luptă.
New Yorkul s-a trezit și publicul e mai animat.
Abia aștept! Am un presentiment bun.
DeChambeau!
Xander, pentru par și egalare.
E foarte important.
RAHM ȘI HATTON: +2
Acum Fleetwood, cu crosa putter.
- Doamne! - Nu s-a lăsat mai prejos.
EGALITATE
Europenii joacă excelent în aceste momente.
Pe tabelă sunt deja două puncte albastre.
MACINTYRE ȘI HOVLAND: +1
Rahm e în groapă la cupa a opta.
Incredibil!
- Doamne! - E mult mai mult decât noroc.
CUPA 18
Cred că e în dreapta cupei.
Doamne!
Ce dezastru!
Nu e deloc startul pe care îl sperau americanii.
Sunt conduși cu 8,5 la 3,5.
MECIURILE LA DUBLU SÂMBĂTĂ
McIlroy. Publicul comentează mult și nu în favoarea lui.
Au început deja.
Rory a avut parte de asta și în prima zi.
Toată lumea se aștepta ca fanii să fie gălăgioși.
Dar, dintr-odată, atmosfera a devenit urâtă.
- Du-te-n mă-ta, Rory! - Rory!
Nu te stresa!
Ia-ți cât timp vrei, Rory! Tot o să dai chix.
Fanii au simțit că trebuie și să-și ajute echipa sâmbătă după-amiază,
din cauza avansului nostru uriaș și da, a fost interesant.
A fost o nebunie.
Grăsanule!
Europenii sunt praf!
Vrei ca Ryder Cup să fie altfel, să fie plin de energie,
dar nu vrei să se depășească o limită.
Groapa aia arată bine.
Mai tăceți dracu'!
A fost un moment când Rory n-a lovit timp de cinci sau șase minute.
E o lovitură ușoară!
Iar s-a dat în spate.
Înțeleg să-l sâcâi, dar n-o face când omul e gata să lovească mingea!
Nu te enerva, Shane!
Când a început hărțuiala în timpul loviturilor,
vrând să ne distragă atenția în timpul jocului, m-am enervat rău.
E amuzant că, dacă le răspunzi, vor tăcea.
Așa!
Situația e explozivă.
Publicul e foarte implicat.
Unele videoclipuri apărute au fost șocante.
Rory McIlroy și soția lui, Erica, treceau pe lângă public
și o doză de bere era s-o lovească în cap pe Erica.
Da, asta a devenit știrea principală.
În timp real și mai ales după aceea.
Eu am filmat scena asta
și, când am postat-o, am crezut ce au crezut toți.
Un atac venit din mulțime.
Când l-am revăzut, mi-am dat seama
că doza a zburat din greșeală din mâna cuiva.
Dar inițial am crezut că a fost un atac, așa cum a crezut toată lumea,
din cauza acelei atmosfere amenințătoare
pe care nu am mai văzut-o la niciun alt turneu de golf. Niciodată.
De data asta, s-a depășit limita de mai multe ori.
Era împotriva spiritului Ryder Cup.
Și se vedea că aproape îi afecta și pe jucătorii americani.
Au încercat să potolească mulțimea.
Au fost mai multe momente
când Thomas a încercat să potolească mulțimea.
La Ryder Cup, spiritele se pot încinge oricând.
În plus, atmosfera creată de mulțime
a făcut ca jucătorii să fie mereu tensionați.
A fost un incident când Justin Rose se pregătea să lovească.
E rândul meu, băieți.
Bine. Mulțumesc!
- Rose a spus că e rândul lui. - A fost un schimb de replici aprins.
Justin Rose i-a spus caddie-ului lui Bryson DeChambeau, Greg Bodine,
să se dea la o parte, ca să poată lovi.
Îl ceartă pe Rose?
S-au încins spiritele.
Golful are reputația de a fi un sport de gentlemeni.
Nu a fost un sport de gentlemeni sâmbătă după-amiază.
Haide!
Nu-mi pasă de insulte. Sunt adult. Le pot face față.
Rory și Tommy voiau să câștigăm convingător și elegant
și asta am încercat să facem.
Hai!
Nu vreau să mă pronunț. Poate judeca fiecare dacă s-a exagerat sau nu.
Sunt mândru de noi că am reușit să câștigăm azi,
având în vedere prin ce am trecut.
Dacă SUA vrea să câștige, trebuie să schimbe scorul în favoarea lor.
Știm, nu s-a terminat, dar șansele lor sunt infime.
Da.
- Sunteți mai buni de atât. -N-am mai văzut așa ceva.
Ne-au lovit ca un boxer de categorie grea.
Am încasat și am ripostat mai tare.
Singurul lucru bun pe care-l putem zice
din perspectiva americanilor despre ziua de ieri e că s-a terminat.
Atât.
Când accepți rolul ăsta…
știi ce consecințe sunt.
Eram în camera din spate cu căpitanii,
ne uitam la scor
și era trist să privești acel scor,
dar jobul meu era să vorbesc cu echipa.
A trebuit… Chiar a trebuit să mă adun.
Le-am amintit cât de tare ar fi
să fi știut când aveau 16 ani că vor juca pentru țara lor
la Bethpage Black a doua zi,
cât de departe au progresat ca jucători ca să aibă această șansă.
Și ei
tot spuneau: „O să câștigăm.”
Și era clar că vorbeau serios.
Și mi-am zis: „I-auzi! Cine știe?”
Duminică, totul e cam tensionat.
Totul e mai intens.
Mintea îți spune: „Totul e în regulă”,
dar ai mereu senzația că se poate întâmpla orice.
Am zis să ne concentrăm pe propriul joc,
să încercăm să câștigăm cu o diferență-record. Ceva de vis.
N-a fost prea bine, nu? Sper să-mi iasă mai bine de-atât.
Ce mama mă-sii?
Suntem într-o poziție foarte bună, dar nu ne putem relaxa.
Trebuie să câștigăm sesiunea.
Am zgândărit ursul și sigur ne va ataca.
MECIURILE LA SIMPLU DUMINICĂ
În istoria Ryder Cup, au fost reveniri în ultima zi,
dar dacă SUA va câștiga trofeul la Bethpage,
va fi, de departe, cea mai monumentală revenire din istorie.
SUA!
Hai! Hai, SUA!
Vrem să întoarcem scorul, MJ.
- Nu zău! - Da.
Surpriza e că Victor Hovland s-a retras din cauza unei accidentări la gât,
deci Harris English nu va juca
și ambele echipe primesc câte o jumătate de punct.
Există regula că, dacă un jucător se retrage,
fiecare echipă primește jumătate de punct, ca și cum ar fi fost egalitate.
Dintr-odată, europenii conduc cu 12-5 înaintea meciurilor de duminică.
La două puncte de înfrângere, Keegan se întreabă cum va fi ziua de azi.
E un sentiment oribil, fiindcă nu ai ce să faci.
Nu știam de practica asta.
Știi, 99,9% dintre căpitani nu s-au confruntat cu așa ceva.
Americanii sunt nemulțumiți.
Europenii mai au nevoie de două puncte din 12 meciuri de simplu
ca să păstreze trofeul Ryder Cup.
Iar americanii au rămas fără un jucător de top, Harris English.
Harris English a gestionat situația ca un adevărat gentleman.
Nu știu cum să spun.
A tot spus că vrea să facă ce e mai bine pentru echipă.
Știu cât de mult înseamnă asta pentru ei, cât se străduiesc
și știu că își doresc enorm să câștige și pentru Harris English.
Europenii sunt la două puncte de păstrarea trofeului
și de a face istorie pe pământ american.
Pentru a reveni,
echipa SUA are nevoie de 9,5 puncte.
Trebuie să domine fiecare meci
și nu e loc de greșeli.
Și… cred că toți suntem cu sufletul la gură.
Acesta e primul meci
între echipa europeană, reprezentată de Justin Rose…
și echipa Statelor Unite ale Americii, reprezentată de Cameron Young!
Faptul că am ocazia să joc primul duminică
e o onoare imensă.
A juca primul e o declarație de forță.
Jucam bine
și cred că jocul meu a fost solid în duminicile acestui sezon.
E o mare onoare să joci primul.
Știu că Justin Rose are un palmares impresionant în Ryder Cup
și știu că trebuie să joc excelent dacă e să am vreo șansă.
Cam Young n-a jucat în prima sesiune.
Acum joacă în primul meci de simplu.
Era musai ca Young să joace.
Juca excepțional, probabil cel mai bine din echipă.
Treci în cupă!
Arată bine.
Fix ce le trebuia!
Newyorkezul Cam Young.
SUA câștigă repede un punct.
De două zile, europenii sunt de neoprit.
Puternicul Bryson lovește cu sete.
I-a plăcut lovitura. Se duce după minge.
Cea mai bună lansare de săptămâna asta.
A dat tot ce a putut.
Bradley vine să-i dea un plus de motivație.
Young încearcă un birdie la cupa 6.
Intră!
E al treilea birdie la primele șase cupe.
Justin Thomas e la cupa 6.
Puțin în afara fairway-ului.
Așa!
Prima reușită din două lovituri.
Savurează clipa, Justin Thomas!
Echipa ta n-a mai auzit așa ceva toată săptămâna.
SUA!
Cupa a șaptea.
Bryson trebuie să facă par aici.
Conduce cu cinci lovituri după șapte cupe. Uimitor!
Dacă Bryson pierde meciul și joacă două ore, totul se poate termina repede.
Ben Griffin e gata de lansare.
E nevoie de un mic miracol azi.
Am început bine.
Am folosit avântul de sâmbătă în runda de duminică.
Ben Griffin poate câștiga cupa și o face.
Keegan a zis să nu mă uit la ce fac ceilalți și să mă concentrez pe jocul meu,
dar eu voiam să văd ce fac ceilalți.
Bryson trebuie să câștige cupa. E condus cu patru puncte.
Trebuie să înceapă de undeva.
Dacă va fi o revenire, ăsta ar putea fi momentul.
MATT FITZPATRICK: +3
SUA!
CUPA 10
McIlroy a pășit în spate de câteva ori.
De fiecare dată când l-au huiduit, a avut o reacție pe măsură.
O lovitură nereușită.
Trebuie să-și păstreze calmul, căci mai slab n-o să-l vedeți lovind.
Să mergem la cupa 14, unde Justin Rose e primul care poate da un birdie.
Ce curaj din partea lui Justin Rose!
Ce meci bun!
CAMERON YOUNG: +1
CUPA 11
Justin Thomas a revenit și a pus un punct roșu pe tabelă.
Sub privirile lui Bradley.
Încet-încet, le reduceam avantajul și am văzut câteva lovituri reușite.
Băieții sărbătoreau și a fost grozav.
J.J. Spaun.
Poate câștiga cupa. Era condus cu două puncte, acum e în avantaj.
Trebuie să continui. Nu mă pot opri.
Îmi amintesc finalul meu de la U.S. Open. Dacă am reușit acolo, pot reuși și aici.
J.J. Spaun continuă să joace bine după revenirea de ieri.
Ben Griffin încearcă un birdie.
El și Højgaard sunt la egalitate. Griffin lovește excelent de la distanță!
Fiind în a treia grupă, erau șase sau șapte meciuri în față,
iar publicul era mobilizat la maximum.
Nu vom reuși miracolul ăsta.
Tot ce pot face e să încerc să câștig acest meci,
dar mă gândeam și că ar fi o nebunie dacă am reuși.
DeChambeau poate câștiga cupa, căci Fitzpatrick a dat un bogey.
Se pare că am putea avea o luptă strânsă, oameni buni.
SUA!
Terenul fiind fără rough, cu zone de green moi,
e greu să-ți creezi un avantaj decisiv.
S-a văzut asta la simplu.
Meciurile s-au decis în mare parte la cupa 18.
CUPA 18
Justin Rose e la egalitate cu Cameron Young.
Mai încearcă un birdie.
Direcția n-a fost bună.
Când a ratat, am fost șocat.
Era greu de crezut că voi avea o asemenea ocazie.
Young va avea șansa
de a-l învinge pe unul dintre cei mai buni jucători europeni.
Ai două lucruri în minte.
Pe de o parte, cum să fac ca să execut bine lovitura?
Pe de altă parte, mă gândeam
că îl pot bate pe Rose cu o lovitură la cupa 18, la Ryder Cup.
Cameron Young încheie perfect.
Le-a dat americanilor o speranță.
CUPA 18
Intră!
La cupa 18, Justin Thomas lovește în dreapta, pe rough.
Justin Thomas!
E încă improbabil,
dar SUA încearcă să producă
cea mai mare revenire din istoria Ryder Cup.
Fitzpatrick are un putt important de la 2,1 metri, pentru par,
ca să-și păstreze avansul.
DeChambeau a egalat și mai e de jucat o singură cupă.
Arată de parcă ar putea ridica o casă.
EGALITATE
CUPA 18
La cupa 18.
Fleetwood i-a dat lui JT șansa s-o câștige.
Intră!
Două birdie-uri ale americanilor la cupa 18!
Poate că imposibilul începe să devină posibil.
Xander Schauffele câștigă matematic la cupa 15.
L-a învins pe Rahm.
Dintr-odată, americanii îi înving pe cei mai buni din Europa.
Indiferent cum se termină,
cred că Keegan va fi foarte mulțumit de cele întâmplate azi.
- Bravo, frate! - Hai!
Hai, frate!
Uralele americanilor erau fără oprire.
Am zis: „Adversarii simt presiunea. Țineți-o tot așa!”
CUPA 14
- Henley lovește bine. - Are un avans de două puncte.
La ultimele nouă cupe, am pierdut la 13 și la 14.
M-am gândit: „Ar putea fi cel mai mare dezastru.”
Deodată, parcă am prins aripi.
Începi să te gândești la ce e mai rău.
La cupa 17, Scheffler caută să-și păstreze avantajul.
Scheffler, fără victorie până acum,
speră la o victorie duminică.
CUPA 15
Treci în cupă!
J.J. Spaun câștigă cupa.
A devenit contagios pentru SUA.
Americanii reușesc acum toate loviturile importante.
Atunci m-am uitat la tabelă și am văzut mult roșu.
Mi-am zis: „Așa da!”
CUPA 17
Pe iarba mai înaltă de la cupa 17,
Cantlay trebuie să câștige cupa, pentru a continua meciul cu Åberg.
Lui Patty Ice nu-i iese de data asta.
Și Europa mai are doar un pas.
Trofeul e în joc chiar acum.
Dacă Bryson DeChambeau ratează,
Europa păstrează trofeul.
Dar DeChambeau mai amână puțin victoria Europei.
Bryson s-a luptat din greu. A fost condus cu cinci puncte.
A reușit să obțină jumătate de punct în meciul cu Fitzpatrick.
Europa e la jumătate de punct de păstrarea trofeului,
conducând cu 13,5 la 8,5.
Am luat jumătate de punct.
Bun, e o jumătate.
Te uiți la clasament. Fiecare meci e strâns.
Shane Lowry e la cupa 15.
Russell Henley conduce cu două puncte.
Ce lovitură importantă!
Lowry, ce reușită! Înjumătățește diferența.
CUPA 18
Și trecem la cupa 18.
Numărul unu mondial împotriva numărului doi mondial.
Scheffler are o victorie în plus.
SUA încă trebuie să câștige toate meciurile rămase.
CUPA 17
Aici, la cupa 17,
J.J. Spaun are nevoie de două lovituri ca să câștige meciul cu Sepp Straka.
Și J.J. Spaun câștigă.
Hai!
Îl vom mai vedea la Ryder Cup.
JT, Cam și Pat erau pe green și se uitau la meciul meu.
Toată lumea a năvălit pe green, de parcă aș fi dat un eseu câștigător.
N-am mai trăit așa ceva pe un teren.
SUA nu renunță la speranță.
Trebuie să câștige tot punctul
în toate cele patru meciuri.
Europa poate păstra trofeul chiar acum, dacă Lowry câștigă această cupă.
- Shane Lowry! - Da.
La cupa 18, i-am spus caddie-ului că am șansa să fac ceva extraordinar.
Chiar i-am spus asta.
Faptul că am spus-o și am fost conștient de situația în care eram
m-a ajutat mult.
În astfel de situații, când ai emoții, trebuie să le verbalizezi, să te descarci.
Russell va lovi primul.
SUA trebuie să câștige toate meciurile.
Nu-și permit niciun meci egal.
- O să reușim. - Trebuie.
Asta e uimitor.
Au ajuns în poziția de a avea o șansă.
De a câștiga tot punctul.
Intră în cupă!
Henley deschide ușa, iar Lowry încearcă să intre.
Lowry poate egala cu acest putt.
În acele momente, ai gânduri nebunești.
Shane Lowry e fără pereche!
Publicul e chiar lângă green-ul de la cupa 18.
Jucătorii americani și soțiile lor scandează și țopăie.
SUA!
E șansa lui Lowry. Arată ce poți, Shane!
Acum e acum! Poate păstra trofeul pentru Europa
cu o singură lovitură de putter.
Nu cred că voi mai simți vreodată atâta presiune.
Și Shane Lowry a reușit!
Europa reușește una dintre cele mai mari surprize pe tărâm american.
SUA - EUROPA: 11-14
Am reușit!
Asta contează, 14,5. Ai reușit, să dea naiba!
Shane Lowry, parcă nici ție nu-ți vine să crezi. Povestește-ne tot!
Am avut norocul să trăiesc clipe uimitoare în acest joc.
Au fost cele mai grele două ore din viața mea, sincer.
E…
E incredibil că mi-a ieșit lovitura. M-am gândit: „Acum e acum!”
Ryder Cup înseamnă totul pentru mine.
- Partenerule! - Partenerule!
Ești mare! Ești mare de tot!
Nici măcar nu era bucurie. Era ușurare.
Toată sărbătorirea a fost efectiv o eliberare.
Sincer, cred că Ryder Cup înseamnă totul. Chiar cred.
Te apreciez. Te apreciez, frate.
Știu că n-a fost la fel, dar…
Se mai întâmplă.
Nu iese mereu cum vrei.
Sunt recunoscător că am jucat la acest Ryder Cup.
E grozav să fi făcut parte din echipă și să văd strădaniile
și pasiunea fiecărui jucător.
Sunt foarte mândru de tine.
Nu trebuia să fac asta, dar am fugit puțin de echipă
și m-am dus în zona unde sunt familiile.
Am petrecut
nu știu, vreo 20 de minute
cu familia mea,
cu tatăl Danei și am savurat momentul.
A fost tare.
L-am felicitat pe Luke și i-am spus că a fost minunat
să-i văd echipa jucând la un nivel atât de înalt.
Fără îndoială, Luke e cel mai bun căpitan european din istorie.
Uneori, în sport ești criticat după meci.
Ai fi făcut ceva diferit?
Nu știu. Au jucat mai bine și au meritat să câștige.
Sunt absolut sigur că nu o să trec niciodată peste asta.
O să fii dat afară mâine-dimineață!
Mă simt epuizat emoțional după asta.
Vei fi dat afară mâine-dimineață!
Încerc să uit cele întâmplate, dar e imposibil.
Mi-am dat seama că trebuie să găsesc o cale de a accepta realitatea.
Bravo, Keegan!
Suntem campioni!
Învinșii să plece capul!
Luke, alături de Tony Jacklin,
ești căpitanul european care a câștigat și acasă, și în deplasare.
Ce înseamnă victoria asta pentru tine și echipa ta?
Au fost cele mai stresante 12 ore din viața mea.
Felicitări americanilor, lui Keegan și echipei lui!
Dar asta înseamnă mult pentru mine și echipa mea.
Sunt mândru de ei, de tot ce au îndurat.
Se va vorbi despre ei generații întregi, vor intra în istorie.
Scoateți-vă pantofii dacă ați câștigat! Scoateți-vă pantofii!
E un sentiment minunat.
A fost foarte tensionat azi,
dar băieții nu s-au dat bătuți. A fost extraordinar.
Mă bucur enorm pentru toți.
Scoateți-vă pantofii dacă ați câștigat trofeul!
Încă doi ani!
Da, am pierdut.
A fost greu, dar nu am dat înapoi.
Duminică am mers pe teren și am luptat din greu
pentru țară, pentru Keegan,
am luptat unul pentru altul și s-a văzut.
La sfârșitul săptămânii, deveniserăm și mai uniți.
A fost foarte tare să fiu acceptat în acest cerc de jucători
și să fiu tratat ca unul de-al lor. A fost extraordinar.
O săptămână incredibilă.
Aș vrea ca în turneul de peste doi ani să încerc să înving aceeași echipă.
Voi fi mereu recunoscător acestui grup. E ciudat
să te emoționeze ceva ce s-a terminat atât de urât.
Dar apoi mă gândesc la toate momentele pe care le-am petrecut cu băieții,
la toate pregătirile și cinele luate împreună.
Mi-ar plăcea să câștig un Ryder Cup înainte să mă retrag.
Keegan nu putea fi un căpitan mai bun.
A făcut totul cu atâta pasiune!
Toți mi-au spus că au avut o experiență absolut incredibilă.
E nasol că n-am putut câștiga pentru el.
Sper ca lumea să-și amintească cât de mult ne-am luptat duminică.
Keegan a fost grozav.
Ne-a fost alături și ne-a susținut enorm.
Ne-a inspirat foarte mult
și a fost liderul nostru.
Keegan a fost…
A făcut o treabă grozavă.
Știu că i-a fost greu, dar a acceptat situația cu multă grație.
A fost căpitanul perfect și nu aș fi putut cere mai mult.
Mi-ar plăcea să mai joc pentru el.
Victoria asta înseamnă enorm pentru echipa Europei.
Am înțeles cu toții foarte bine importanța acestei reușite.
Aproape că ni se părea ireal că am reușit.
E minunat să sărbătorești în echipă.
Da!
Eu unul aș fi vrut ca ziua aceea să nu se mai termine.
Victoria Europei asupra americanilor e istorică.
Prima victorie în deplasare în zece ani
și a doua oară în istorie când un căpitan câștigă de două ori la rând.
E incredibil să ți se spună că ești cel mai bun căpitan din istoria Ryder Cup.
Într-un fel, mi-am găsit chemarea.
Primesc multe laude ca lider,
dar sunt norocos să fiu o mică rotiță dintr-un angrenaj mult mai mare de oameni
cărora le pasă ce reprezintă Ryder Cup.
A fost o binecuvântare, iar misiunea mea
e să întipăresc în mintea jucătorilor aceste lecții și însemnătatea istoriei,
să-i fac să simtă că nu joacă doar pentru ei înșiși.
Ai repeta experiența?
Subtitrarea: Brândușa Popa